ZAPISNIK
48. sjednice Vijeća Mjesnog odbora Kupinečki Kraljevec - centar,
održane 9. travnja 2024. (srijeda),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 20,00 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Ostali nazočni: Lidija Špišić, stručni referent za rad tijela mjesne samouprave.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 48. sjednicu Vijeća. 

Predlaže da se prije utvrđivanja dnevnog reda usvoji zapisnik 47. sjednice. 

Bez rasprave, jednoglasno (5 “za”), Vijeće prihvaća tekst zapisnika 47. sjednice. 

Predsjednik Vijeća konstatira da su svi članovi primili prijedlog dnevnog reda te obrazlaže potrebu dopune dnevnog reda točkom: „Rasprava o potrebi dopune Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec – centar za 2025. (- asfalterski program za 2025.)“.  Otvara raspravu.
Budući da se nitko ne javlja za riječ, dopunu dnevnog reda daje na glasovanje.
Vijeće je jednoglasno (5 „za“) usvojilo dopunu dnevnog reda. Predsjednik Vijeća konstatira da ista postaje sastavni dio prijedloga dnevnog reda te ga daje na glasovanje.
Vijeće je jednoglasno (5 “za”) usvojilo 

[bookmark: _Hlk523472998]dnevni red

1. Prijedlog zaključka o odobrenju jednokratnog korištenja prostora MO Kupinečki Kraljevec- centar, Kraljevečka cesta 73
2. Rasprava o zamolbi za postavljanje prometnog znaka „slijepa cesta“ u ulici Kraljevečka cesta IV. Odvojak
3. Rasprava o potrebi dopune Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2025. (- asfalterski program za 2025.)
4. Osvrt na realizaciju planova u mandatnom razdoblju 2021.-2025.
5. Obavijesti, pitanja i prijedlozi



Ad 1) Prijedlog zaključka o odobrenju jednokratnog korištenja prostora MO Kupinečki 
          Kraljevec- centar, Kraljevečka cesta 73

        Predsjednik Vijeća konstatira da su članovi Vijeća primili Prijedlog zaključka u pisanom obliku. Otvara raspravu.
       Budući da nema primjedbi, niti drugih prijedloga, Prijedlog zaključka daje na glasovanje.
       Vijeće je jednoglasno (5 „za“) donijelo

ZAKLJUČAK 

1. Vijeće Mjesnog odbora Kupinečki Kraljevec – centar razmotrilo je zahtjev Tomislava Pogačić, iz Kupinečkog Kraljevca, Kraljevečki brijegi 29, za jednokratno korištenje MO Kupinečki Kraljevec - centar, u terminu  28. lipnja 2025. od 18,00 sati do 2,00 sata 29. lipnja 2025.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

      3. Ovaj zaključak dostavlja se Gradskom uredu za mjesnu samoupravu, promet, civilnu 
          zaštitu i sigurnost na dalje postupanje.


Ad 2) Rasprava o zamolbi za postavljanje prometnog znaka „slijepa cesta“ u ulici
           Kraljevečka cesta IV. odvojak

          Predsjednik Vijeća, Kristijan Jakolić upoznaje članove Vijeća sa zamolbom stanovnika ulice Kraljevečka cesta IV. odvojak za postavljanje prometnog znaka „slijepa cesta“. Otvara raspravu.
          Nakon kraće rasprave utvrđuje Prijedlog zaključka te ga daje na glasovanje.
          Vijeće je jednoglasno (5 „za“)  donijelo

ZAKLJUČAK
o potrebi postavljanja prometnog znaka “slijepa cesta” na ulazu u ulicu Kraljevečka cesta IV. odvojak


1. Vijeće Mjesnog odbora Kupinečki Kraljevec – centar temeljem zamolbe građana raspravilo je potrebu postave odgovarajuće prometne signalizacije na ulazu u ulicu Kraljevečka cesta IV. odvojak  budući da vozači kojima nije poznato ovo područje završavaju u dvorištu obiteljske kuće te se okreću,  često kasno noću i uznemiravaju obitelj koja živi u predmetnoj ulici.

1. Vijeće predlaže da se u cilju rješavanja spomenute problematike  na ulazu u ulicu Kraljevečka cesta IV. odvojak, iz smjera Kraljevečke ceste postavi prometni znak „slijepa cesta“  budući da nema izlaza na drugu cestu.

1. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Rasprava o potrebi dopune Zaključka o davanju prijedloga prioriteta za 
          asfaltiranje preko Plana malih komunalnih akcija Mjesnog odbora Kupinečki 
          Kraljevec – centar za 2025. (- asfalterski program za 2025.)

         Predsjednik Vijeća, Kristijan Jakolić upoznaje članove s potrebom donošenja dopune asfalterskog programa te otvara raspravu.
         Budući da nitko nema drugih prijedloga, utvrđuje Prijedlog zaključka te ga daje na glasovanje.
         Vijeće je jednoglasno  (5“za“) donijelo


Z A K LJ U Č A K
o dopuni Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2025.
(- asfalterski program za 2025.)

1. Vijeće Mjesnog odbora Kupinečki Kraljevec - centar raspravilo je potrebu dopune Zaključka o davanju prijedloga prioriteta za asfaltiranje preko Plana malih komunalnih akcija Mjesnog odbora Kupinečki Kraljevec - centar za 2025. (- asfalterski program za 2024.) KLASA: 024-08/24-003/2541, URBROJ: 251-13-11-8/005-24-3 što ga je Vijeće donijelo na 44. sjednici, 11. prosinca 2024.

2. Vijeće predlaže dopunu Zaključka iz točke 1. akcijom:

    - Potočka cesta, asfaltiranje nogostupa 
    - Tumbri, nivelacija nagiba kolnika, asfaltiranje, od k.br. 54 do k.br 50

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu 
   i sigurnost na dalje postupanje te Vijeću Gradske četvrti Brezovica.
	   i sigurnost na dalje postupanje te Vijeću Gradske četvrti Brezovica.


Ad 4) Osvrt na realizaciju planova u mandatnom razdoblju 2021. - 2025.


          Predsjednik Vijeća, Kristijan Jakolić iznosi da dinamika realizacije planiranih akcija nije zadovoljavajuća te se Vijeće uglavnom tijekom ili nakon  izvođenja ugovorenih radova često suočava s nedostacima te nezadovoljstvom građana što je posljedica loših projektnih zadataka i projekata, a što nije u nadležnosti vijeća mjesnih odbora. Isto tako, podsjeća na aktivnosti koje su u cilju realizacije pojedinih akcija poduzimane godinama. Usprkos tome, nisu riješene te napominje nužnost realizacije istih u predstojećem mandatnom razdoblju: proširenje prometnice Harabajsi i izgradnja nogostupa, rekonstrukcija kolnika Kraljevečke ceste te izgradnja nogostupa. Također smatra da bi se Grad trebao sa većim investicijama uključiti u razvoj ovog područja, kao što je izgradnja kanalizacije koja je započela prije gotovo desetak godina, no zbog navodno lošeg projekta, radovi su stali u ulici Kraljevečki brijegi te nema saznanja u kojoj fazi je izrada novog projekta. Također nužna je izgradnja  dječjeg vrtića u naselju Kupinečki Kraljevec.
Svi članovi Vijeća složili su se sa izlaganjem predsjednika.


Ad 5) Obavijesti, pitanja i prijedlozi
     
      Budući da je dnevni red iscrpljen te da se nitko više ne javlja za riječ, predsjednik Vijeća,  Kristijan Jakolić zahvaljuje svima na korektnoj suradnji te zaključuje 48. sjednicu Vijeća Mjesnog odbora Kupinečki Kraljevec – centar, posljednju u ovom mandatnom razdoblju jer članovima vijeća mjesnih odbora i gradskih četvrti mandat ističe 11. travnja 2025.

        Dovršeno u 20,25 sati.

           Zapisnik vodila:
              Lidija Špišić



      KLASA: 024-08/24-003/913
      URBROJ: 251-13-11-2/005-25-2
      Kupinečki Kraljevec, 9. travnja 2025. 
                                                                                              


„Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Kupinečki Kraljevec - centar stoga Vijeće nije prihvatilo Zapisnik 48. sjednice.“
	














Izvješće o glasovanju na 48. sjednici 
Vijeća Mjesnog odbora Kupinečki Kraljevec - centar

	

	
	

	Članovi Vijeća
	Točka 1.

	Ivan Krešić - potpredsjednik

	          *  ZA=  +

	              PROTIV=  —

	              SUZDRŽAN=  0

	              NIJE PRISUTAN= prekrižiti ime


























